-modda. Litsenziyaning amal qilishini tugatish

|
-modda. Litsenziyaning amal qilishini tugatish
|
bet | 113/121 | Sana | 30.01.2024 | Hajmi | 0,82 Mb. | | #148537 |
Bog'liq O’zbekiston respublikasi oliy va o’rta maxsus ta’lim vazirligi o-fayllar.org23-modda. Litsenziyaning amal qilishini tugatish
Litsenziyaning amal qilishi quyidagi hollarda tugatilishi mumkin:
auditorlik tashkiloti litsenziyaning amal qilishini tugatish to’g’risida ariza bilan murojaat qilganda;
auditorlik tashkiloti tugatilganda;
auditorlik tashkilotining faoliyati u qayta tashkil etilishi natijasida tugatilganda, uning o’zgartirilishi bundan mustasno;
auditorlik tashkiloti litsenziya talablari va shartlarini muntazam ravishda yoki bir marotaba qo’pol ravishda buzganda;
auditorlik tashkiloti litsenziyaning amal qilishini to’xtatib turishga olib kelgan holatlarni maxsus vakolatli davlat organi yoki sud belgilagan muddatda bartaraf etmaganda;
maxsus vakolatli davlat organining litsenziya berish to’g’risidagi qarori qonunga xilof ekanligi aniqlanganda.
Ushbu modda birinchi qismining beshinchi, oltinchi va ettinchi xat boshilarida nazarda tutilgan hollarda litsenziyaning amal qilishini tugatish sud qaroriga, boshqa hollarda esa maxsus vakolatli davlat organi qaroriga binoan amalga oshiriladi.
Maxsus vakolatli davlat organining litsenziyaning amal qilishini tugatish to’g’risidagi qarori auditorlik tashkilotiga yozma shaklda, qaror qabul qilingan kundan e’tiboran uch kundan kechiktirmay etkaziladi. Litsenziyaning amal qilishini tugatish to’g’risidagi sud qarori auditorlik tashkilotiga va maxsus vakolatli davlat organiga qonun hujjatlarida belgilangan muddatlarda etkaziladi. Auditorlik tashkiloti litsenziyaning amal qilishini tugatish to’g’risidagi qarorni olgan kundan e’tiboran o’n kun ichida litsenziya maxsus vakolatli davlat organiga qaytarilishi va yo’q qilinishi kerak.
Litsenziyaning amal qilishini tugatish to’g’risidagi ma’lumot ommaviy axborot vositalarida e’lon qilinishi kerak.
Litsenziyaning amal qilishi uning amal qilishini tugatish to’g’risida qaror qabul qilingan sanadan e’tiboran tugatiladi. (O’zR 10.10.2006 y. O’RQ-59-son Qonuni tahriridagi modda matni), (Oldingi tahririga qarang)
24-modda. Litsenziyani bekor qilish
Litsenziya quyidagi hollarda bekor qilinishi mumkin:
auditorlik tashkiloti litsenziyani bekor qilish to’g’risida ariza bilan murojaat qilganda;
litsenziya soxta hujjatlardan foydalanilgan holda olinganligi fakti aniqlanganda;
agar auditorlik tashkiloti litsenziya berish to’g’risida qaror qabul qilinganligi haqida xabarnoma yuborilgan (topshirilgan) paytdan e’tiboran uch oy ichida maxsus vakolatli davlat organiga litsenziya berganlik uchun davlat boji to’langanligini tasdiqlovchi hujjatni taqdim etmagan yoki litsenziya shartnomasini imzolamagan bo’lsa.
Ushbu modda birinchi qismining uchinchi xat boshisida nazarda tutilgan holda litsenziyani bekor qilish sud qaroriga, boshqa hollarda esa maxsus vakolatli davlat organining qaroriga binoan amalga oshiriladi.
Maxsus vakolatli davlat organining litsenziyani bekor qilish to’g’risidagi qarori auditorlik tashkilotiga yozma shaklda, qaror qabul qilingan kundan e’tiboran uch kundan kechiktirmay etkaziladi. Litsenziyani bekor qilish to’g’risidagi sud qarori auditorlik tashkilotiga va maxsus vakolatli davlat organiga qonun hujjatlarida belgilangan muddatlarda etkaziladi. Auditorlik tashkiloti litsenziyani bekor qilish to’g’risidagi qarorni olgan kundan e’tiboran o’n kun ichida litsenziya maxsus vakolatli davlat organiga qaytarilishi va yo’q qilinishi kerak.
Litsenziyani bekor qilish to’g’risidagi ma’lumot ommaviy axborot vositalarida e’lon qilinishi kerak.
Litsenziyani bekor qilish to’g’risida qaror qabul qilingan taqdirda, litsenziya u berilgan sanadan e’tiboran bekor qilingan deb hisoblanadi.
Maxsus vakolatli davlat organining litsenziyani bekor qilish to’g’risidagi qarori ustidan sudga shikoyat qilinishi mumkin. Sud litsenziyani bekor qilishni asossiz deb topgan taqdirda, maxsus vakolatli davlat organi auditorlik tashkiloti oldida unga etkazilgan zarar miqdorida javobgar bo’ladi. (O’zR 10.10.2006 y. O’RQ-59-son Qonuni tahriridagi modda matni), (Oldingi tahririga qarang)
|
| |